සීමාසහිත එක්සත් ප්‍රවෘත්ති පත්‍ර සමාගම පැවරූ නඩුවක් සලකා බැලීමෙන් අනතුරුව කොළඹ වාණිජ මහාධිකරණ විනිසුරු ගාමිණී අමරසේකර මහතා මේ වාරණය නිකුත් කළේය.පැමිණිල්ල වෙනුවෙන් ජනාධිපති නීතිඥ ඩිනාල් පිලිප්ස් මහතා අධිකරණයට කරුණු ඉදිරිපත් කළේය.‘ක්‍රීඩා’ සඟරාවේ වෙළඳ නාමය උපුටා ගනිමින් සඟරාවක් පළකිරීම 2003 අංක 36 දරන බුද්ධිමය දේපළ පනත උල්ලංඝනය කිරීමක් බවත්, එම පනතේ 170/10 වගන්තිය හා 160 වගන්තිය ප්‍රකාරව අනුකරණ සඟරාව පළකිරීම තහනම් කරන ලෙසත් පැමිණිල්ලෙන් ඉල්ලා තිබිණි.එම පැමිණිල්ලේ මෙසේ ද සඳහන් වේ.ක්‍රීඩා Sports Mag සඟරාව 1983 මාර්තු 15 දින සිට ප්‍රකාශයට පත්කරන අතර එහි වෙළෙඳ සළකුණ 1983 මාර්තු 05 දින ලියාපදිංචි කැර ඇත.අනුකරණ සඟරාවේ කර්තෘ වරයා ක්‍රීඩා සඟරාවේ නිදහස් ලේඛකයකු ලෙස කටයුතු කැර ඇති අතර ක්‍රීඩා සඟරාවේ අනන්‍යතාව පැහැදිලිව අවබෝධ කැරගත් අයෙකි.බුද්ධිමය දේපළ පනත උල්ලංඝනය කරමින් ‘ක්‍රීඩා’ සඟරාව අනුකරණය කැර විත්තිකරුවන් නීති විරෝධීව වෙළඳපළෙහි ලාභ උපයා ඇති බවත්, සඟරාව ප්‍රකාශයට පත් කිරීම තහනම් කැර ලාභය පැමිණිලිකාර ලේක්හවුස් ආයතනයට ගෙවීමේ නියෝගයක් නිකුත්කරන ලෙසත් පැමිණිල්ලේ සඳහන් වේ.කරුණු සලකා බැලූ විනිසුරුවරයා වාරණ නියෝග හා අතුරුතහනම් දැන්වීම් හා නොතිසි නිකුත් කරමින් ලබන 09 දින අධිකරණයේ පෙනී සිටින ලෙස විත්තිකරුවන්ට නියෝග කළේය.